ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Κύριε Βίκτορ!
Χτυπάει το τηλέφωνο.
Είστε καλά;
Φύγε, Γκλόρια.
Ορίστε;
Φύγε!
Μην ξανάρθεις σήμερα.
…η κίνηση της GTVV είναι επίσημη.
Επηρέασε σημαντικά τις ισπανικές μετοχές στο άνοιγμα του χρηματιστηρίου,
ειδικά τον στόχο της επιθετικής προσφοράς εξαγοράς,
τον Όμιλο Μαλβάρ, του οποίου οι μετοχές έχουν ανέβει κατά 6%.
Η γερμανική εταιρεία ανέφερε
ότι η εξαγορά δεν συνεπάγεται αλλαγές στην πολιτική του ομίλου,
ούτε στην στρατηγική του να μετατρέψει την Ομπσερβαδόρ Ναθιονάλ
στην κορυφαία ισπανική εφημερίδα.
Ωστόσο, πολλοί θεωρούν ότι η Βιομηχανική Τράπεζα βρίσκεται πίσω από την εξαγορά,
η οποία έχει πολύ διαφορετική άποψη
από τον πρόεδρο του Ομίλου Μαλβάρ, Βίκτορ Χενοβές,
ο οποίος είναι σχεδόν σίγουρο ότι θα χάσει τον έλεγχο του ομίλου.
Πριν από τρεις βδομάδες, η Βιομηχανική Τράπεζα ήταν το θέμα
ενός άρθρου της Ομπσερβαδόρ Ναθιονάλ που συνέδεε…
Όλα πάνε κατά διαόλου.
Θέλω να λείψω κάνα δυο βδομάδες από αύριο.
Θα σου στείλω το άρθρο απόψε.
Να σε ρωτήσω γιατί θες αυτήν την άδεια;
Όχι.
-Έχεις συνέντευξη για δουλειά; -Όχι.
Πώς είσαι;
Εσύ;
Τι να πω… Θα συνεχίσω να παλεύω μέχρι να με απολύσουν.
Έχει σχέση το άρθρο μου με την εξαγορά;
Ο Βίκτορ μπορεί να απαντήσει καλύτερα από μένα.
Μόνικα…
Αυτό το άρθρο είναι ό,τι καλύτερο έχει δημοσιεύσει η εφημερίδα εδώ και χρόνια.
Επιστρέφω στη δουλειά.
Καμιά οδηγία;
Κάνα νέο, Νατάλια;
Σχετικά με τι;
Με τους πάνω, τους ανώτερούς μας.
Είχαμε έκτο θύμα στην υπόθεση. Έξι άνθρωποι.
Και κανείς δεν ήρθε να ρωτήσει πώς έγινε αυτό.
Έδωσα εντολή να περάσει από ανάκριση όλη τη μονάδα.
Ήρθε κανείς να αμφισβητήσει την απόφασή μου ή να με ρωτήσει τι κάνω;
Τους νοιάζει καθόλου;
Μας εμπιστεύονται πλέον;
Τι πιστεύεις;
Ξέρουν ό,τι έγινε, Αλφρέδο.
Τίποτα παραπάνω.
Δεν είμαι τόσο σίγουρος.
Μάλιστα.
Θα αναλύσω τα εγκληματολογικά δεδομένα του Αρμάντο Γκόμεθ.
Δεν έχουμε χαφιέδες στην ομάδα.
Η ζωή συνεχίζεται.
Εγκλήματα γίνονται.
Έχουμε πολλή δουλειά.
Βίκτορ, πάρε με, σε παρακαλώ. Πες μου πότε θα έρθεις.
Δεν τα βγάζω πέρα, έχεις 140 μηνύματα και το ΔΣ με πρήζει.
Συγκάλεσε σύσκεψη για την προσφορά εξαγοράς,
αν δεν θες άλλη ανταρσία.
Έκλαιγε επί δύο ώρες εχθές.
Φτάνει, Βίκτορ. Δεν το σώζεις με λεφτά.
Και μόνο που σκέφτεται τον πατέρα του, στεναχωριέται.
Σ' το ξαναλέω. Τελευταία προειδοποίηση.
Γίνε σωστός πατέρας,
ειδάλλως, χάσου.
Λυπάμαι για την προσφορά εξαγοράς.
Αλλά δεν σε πήρα για αυτό.
Η Μαδρίτη μού προκαλεί θλίψη.
Θέλω έναν φίλο.
Θα έρθεις να με δεις;
Θέλω να φάμε και να πιούμε κρασί παρέα.
Πάρε με.
Δεν πήγα στο γραφείο σήμερα. Ούτε τα τηλέφωνα δεν σήκωνα.
Δεν σε λυπάμαι. Οι μετοχές σου αξίζουν μια περιουσία.
Το κορίτσι;
Έφυγε.
Κρίμα.
Γι' αυτό είσαι έτσι χάλια.
Δεν φταίει η εξαγορά.
Ας μιλήσουμε για το μέλλον.
Ίσως δεν συμφωνείς, αλλά είναι πολλά υποσχόμενο.
Λίγο κρασάκι,
φαγητό,
ησυχία
και ωραία επαγγελματική κουβέντα.
Τι θα τα κάνεις τα λεφτά από την πώληση;
Δεν ξέρω τι μου επιφυλάσσει το μέλλον.
-Όχι; -Όχι.
Τι θα κάνεις;
Θα μείνεις μέτοχος της GTVV;
Συσκέψεις
στην τελευταία σειρά, δίπλα στον σεκιουριτά;
Η εξαγορά μπορεί να μη γίνει.
Έχεις αξιοθαύμαστη περηφάνια.
Χρειάζεσαι πυρηνική βόμβα για να γίνει αυτό που θες.
Αν δεχόσουν την προσφορά μου…
Η προσφορά σου ήταν χαμηλότερη από τη δική τους.
Η τιμή ανά μετοχή ήταν χαμηλότερη.
Αλλά θα κέρδιζες πιο πολλά χωρίς να χάσεις τον έλεγχο.
Εκείνοι θα σε ξεφορτωθούν,
εγώ σου έκανα πρόταση γάμου.
Γάμος χωρίς παιδιά.
Αντίο, εφημερίδα.
Το φορτίο που κουβαλάς μόνος σου
έχει αρχίσει να σε βαραίνει,
παρά το επιχειρηματικό σου ταλέντο.
Άφησέ τα όλα.
Μάθε να ακολουθείς το ρεύμα.
Μερικές φορές ακούγεσαι σαν κακή διαφήμιση.
Εσύ κι εγώ ξέρουμε ότι όλα θα πάνε κατά διαόλου σε δέκα με δεκαπέντε χρόνια.
Η μάχη σου για την αλήθεια,
για τη δικαιοσύνη,
για τη δημοσιογραφική δριμύτητα δεν έχει νόημα πια.
Ο τρόπος που δείχνεις τον ηθικό σου σκεπτικισμό
έχει γίνει λίγο γελοίος.
Απόλαυσέ το, φίλε μου.
Αλλιώς, όλα αυτά δεν έχουν σημασία.
Απόλαυσε το πάρτι όσο κρατάει.
Η ΙΣΠΑΝΙΚΗ ΕΞΕΓΕΡΣΗ ΠΥΡΟΔΟΤΕΙΤΑΙ
ΓΙΑΤΙ ΤΩΡΑ; ΓΙΑΤΙ ΤΟΝ ΒΙΚΤΟΡ;
ΓΙΑΤΙ ΣΙΩΠΟΥΝ; ΤΙ ΚΕΡΔΙΖΟΥΝ;
ΕΙΔΙΚΑ ΕΓΚΛΗΜΑΤΑ ΒΙΑΣ - ΑΠΑΓΩΓΕΣ - ΠΕΡΙΟΥΣΙΕΣ - ΜΙΔΑΣ 21 - ΕΚΒΙΑΣΜΟΣ - ΔΩΡΕΕΣ
Ο ΒΙΚΤΟΡ ΧΕΝΟΒΕΣ ΚΛΗΡΟΝΟΜΕΙ ΤΗΝ ΑΥΤΟΚΡΑΤΟΡΙΑ ΤΟΥ ΜΑΛΒΑΡ
ΜΗ ΠΛΟΥΣΙΑ ΟΙΚΟΓΕΝΕΙΑ ΕΠΙΛΕΧΘΗΚΕ ΩΣ ΚΛΗΡΟΝΟΜΟΣ ΑΞΙΟΚΡΑΤΙΚΑ
ΜΗ ΑΝΑΜΕΝΟΜΕΝΟ ΔΕΝ ΤΑΙΡΙΑΖΕΙ ΜΕ ΤΗΝ ΕΛΙΤ
Καλημέρα.
Σταματήστε να δουλεύετε και απομακρυνθείτε από τα γραφεία σας.
Σας ζητάνε.
Με συγχωρείτε. Είναι από την αστυνομία.
Καλημέρα σε όλους.
Είναι από το Εθνικό Κέντρο Πληροφοριών.
Οι ανώτεροί μας αποφάσισαν να αναλάβουν την υπόθεση από σήμερα.
Θα σας δοθεί ένα έγγραφο που πρέπει να υπογράψετε.
Καλημέρα.
Σας δίνουμε ένα συμφωνητικό τήρησης απορρήτου.
Πρέπει να υπογραφεί από όλους.
Μονογραφή παντού και υπογραφή στο τέλος.
Γράψτε τον αριθμό της ταυτότητας
και του σήματός σας.
Από σήμερα οι Ευνοούμενοι του Μίδα θεωρούνται
απειλή για την εθνική ασφάλεια.
Η υπόθεση θα θεωρηθεί κρατικό μυστικό.
Αυτό σημαίνει ότι οποιαδήποτε αποκάλυψη εκ μέρους σας
θα συνιστά πράξη προδοσίας.
Είναι σημαντικό να σημειώσετε τα ονόματα όσων
ξέρουν για την υπόθεση, όσων έχετε αναφέρει κάτι.
Χωρίς εξαιρέσεις.
Κάθε παράλειψη θα συνιστά επίσης προδοσία.
Όλοι οι υπολογιστές θα μείνουν εδώ.
Παραδώστε ό,τι ηλεκτρονική συσκευή έχετε μαζί σας.
Θα επιστραφούν αφότου ελεγχθούν.
Ξέρω ότι είναι πολύ άσχημα όλα αυτά,
αλλά πρόκειται για μέτρα ασφαλείας.
Δεν θέλω κανείς σας να πιστεύει ότι η μονάδα απέτυχε.
Αυτή η υπόθεση είναι απλώς…
εκτός αρμοδιοτήτων μας.
Όλοι σας κάνατε καταπληκτική δουλειά.
Σας ευχαριστώ.
Περιμένετε εδώ.
Βίκτορ.
Ευχαριστώ που ήρθες.
Πιλάρ.
Κάθισε.
Να σας συστήσω. Η Ελένα δουλεύει στο υπουργείο μαζί μου.
Ο Αλφόνσο είναι ο αρχηγός της αστυνομίας.
Η Μάρτα είναι διευθύντρια του Κέντρου Πληροφοριών.
Πώς είσαι, Βίκτορ;
Λιγάκι έκπληκτος.
Θα μπω στο ψητό.
Από τότε που με κάλεσες
για να σε φέρω σε επαφή με την αστυνομία,
η κατάσταση περιπλέχτηκε αρκετά.
Σε καμία άλλη υπόθεση δεν δουλέψαμε τόσο σκληρά
χωρίς να καταφέρουμε τίποτα.
Ένα είναι σίγουρο:
από τη στιγμή που ο κος Χενοβές μοιάζει ευάλωτος στόχος,
η οργάνωση, οι Ευνοούμενοι του Μίδα,
θα συνεχίσει τον εκβιασμό.
Είμαστε σίγουροι
ότι τα εγκλήματα είναι παντελώς άσχετα.
Εκτός από εσάς κι εμάς, κανείς δεν βλέπει κάποια σχέση.
Αν δεν υπήρχαν τα μηνύματα και τα μέιλ που λάβατε,
δεν θα ξεχώριζαν
ανάμεσα σε δεκάδες θανάτους που συμβαίνουν καθημερινά.
Το θέμα είναι ότι σε λίγες μέρες φιλοξενούμε
τη Σύνοδο Κορυφής και, όπως είναι τα πράγματα τώρα,
χρειαζόμαστε όλη την αστυνομική δύναμη επί ποδός.
-Σταματάτε την έρευνα. -Καθόλου.
Θα επιστρέψουμε στο συνηθισμένο σύστημα.
Οι θάνατοι θα ερευνηθούν, αλλά βάσει του συνηθισμένου πρωτοκόλλου.
Όπως πρέπει. Όπως πάντα.
Δηλαδή, χωριστές έρευνες;
Σύμφωνα με τη συνήθη διαδικασία.
Θα σας απελευθερώσουμε,
θα τους δείξουμε ότι δεν υπάρχουν.
Αυτή είναι η αδυναμία τους.
Δεν συμφωνείτε;
Υπάρχουν όσο τους δίνουμε προσοχή.
Το βασικό είναι να στείλουμε ένα μήνυμα στους Ευνοούμενους.
Πρέπει να ξεκαθαρίσουμε ότι δεν θα τους περάσει.
Εντάξει, κατάλαβα.
Είναι πολύ απλό.
Τα εγκλήματα θα συνεχίσουν
και θα κάνουμε σαν να μη συμβαίνει τίποτα,
σαν να μην ξέρουμε.
-Κι οι άνθρωποι; -Ποιοι άνθρωποι;
Οι άνθρωποι θα συνεχίσουν τη ζωή τους. Τα μελλοντικά στατιστικά θα δείχνουν
αύξηση στους θανάτους στη Μαδρίτη. Αυτό είναι όλο.
Το ζήτημα θα έχει λήξει.
Το κράτος δεν μπορεί να τα φροντίζει όλα.
Αλλά θα φροντίσουμε για τα πέντε εκατομμύρια
που χάσατε κατά την επιχείρηση.
Θα μεταφερθούν αύριο.
Δεν το πιστεύω. Με δωροδοκείτε, τόσο απλό.
Θέλουμε να είμαστε δίκαιοι μαζί σου, Βίκτορ.
Τίποτα δεν είναι "τόσο απλό".
Όχι στις θέσεις μας.
Στις δικές μας και στη δική σου.
Ο καλύτερος τρόπος να αντιμετωπίσουμε τους εκβιαστές
είναι να σιωπήσουμε, για το καλό όλων.
Αν μαθευτούν όλα αυτά,
θα προκληθεί μια ανεπιθύμητη, αχρείαστη υστερία.
Αν μαθευτούν; Ποιος είπε ότι θα μαθευτούν, Πιλάρ;
Πρέπει να βάλουμε ένα τέλος. Είναι αμέλεια.
Παράλειψη καθήκοντος της κυβέρνησης.
Κι αν ο κόσμος που συνεχίζει τη ζωή του μάθει
ότι κάνατε τα στραβά μάτια;
Ακριβώς λόγω αυτού που θα σκεφτούν…
Ακριβώς λόγω του καθήκοντός μας, θεωρούμε ότι είναι η καλύτερη λύση.
Η πιο σωστή.
Είναι προς το συμφέρον σου να μη μαθευτεί τίποτα.
Όλοι εδώ μέσα,
όλοι μας…
έχουμε ευθύνη να μη μιλήσουμε
και να αλληλοβοηθηθούμε.
Μπορείς να βασίζεσαι σ' εμένα.
Για ό,τι χρειαστείς.
Μπορώ να βασιστώ σ' εσένα;
Είστε καλά;
Αλλαγή σχεδίων. Δεν θα πάω σπίτι.
Πάμε στην οδό Σεράνο 22.
Όλα δικά σας.
Πέντε εκατομμύρια, Βίκτορ. Πάλι πολλά.
Είναι τα ίδια πέντε εκατομμύρια, επιστρέφουν στον λογαριασμό αύριο.
Άσ' τα στην άκρη, ίσως χρειαστεί να τα ξανασηκώσουμε.
Ίσως σε μετρητά.
Και πάλι, χωρίς εγγυήσεις.
Και χωρίς αστυνομική παρακολούθηση.
Δεν θα μου πεις γιατί και για ποιον σκοπό;
Θα σου πω αργότερα.
Όταν χρειαστούν κι άλλες δόσεις.
Άκου, είμαι ο δικηγόρος σου.
Οι συζητήσεις μας είναι εμπιστευτικές.
Ευτυχώς, είναι απόρρητες.
Εκτός αυτού, ο νόμος είναι ίδιος για σένα και για μένα.
Σε εκβιάζουν;
Είναι παράνομο να υποκύπτεις σε εκβιασμό, Βίκτορ.
Παράνομο.
Για πόσα μιλάμε;
Πενήντα εκατομμύρια.
Δεν είναι σωστό αυτό που κάνεις.
Καταλαβαίνεις; Είναι τρελό. Αν σε πιάσουν, θα σαπίσεις στη φυλακή.
Σταμάτα. Η αστυνομία δεν είναι πρόβλημα, σε διαβεβαιώνω.
Εντάξει.
Θα κάνω ό,τι πεις.
Αλλά πρέπει να είναι νόμιμο, καταγεγραμμένο, γραπτώς.
Εντάξει.
Θέλω τη βοήθειά σου να το καλύψω.
Χρειάζομαι δημόσιο άλλοθι, κάτι που δεν επαληθεύεται.
Θέλω να μειώσεις και την αμοιβή σου.
Ευχαριστώ.
Βίκτορ…
Ο Μαλβάρ ήταν εδώ λίγες εβδομάδες πριν πεθάνει.
Ήρθε να κάνει αλλαγές στη διαθήκη του.
Για να είμαι ειλικρινής, όταν είδα ότι σου άφησε τα πάντα,
του είπα ότι ήταν παράλογο.
Είχε το ίδιο ύφος μ' εσένα όταν μπήκες εδώ μέσα σήμερα.
Δύο βδομάδες μετά, έπαθε το ατύχημα.
Και ήταν πάρα πολύ καλός οδηγός.
Ελπίζω να ξέρεις τι κάνεις.
Με συγχωρείτε.
Κύριε;
Πάτε κάτω;
Ο υπουργός Εσωτερικών μόλις ανακοίνωσε
ότι η κυβέρνηση ενδέχεται να ζητήσει στρατιωτική επέμβαση
για τον έλεγχο της Εξέγερσης και την αποκατάσταση της τάξης στη Μαδρίτη.
Αν δεν καταλαγιάσουν τα επεισόδια,
η εντολή αυτή μπορεί να εφαρμοστεί…
Καλησπέρα. Ο κος Χεράρδο Πινθόν;
Λέγομαι Μόνικα Μπάεθ. Αρθρογραφώ στην Ομπσερβαδόρ Ναθιονάλ.
…να κατευνάσει την κοινωνική αναταραχή…
Ευχαριστώ.
Θέλω να σας πάρω συνέντευξη.
…οι διαπραγματεύσεις δεν είναι εφικτές, και με τη Σύνοδο Κορυφής…
Στην παρούσα συγκυρία, θεωρώ ότι η άποψή σας θα ήταν πολύ χρήσιμη.
Τι λέτε για αύριο;
Θα πιείτε κάτι;
Ήρθα να σας πω ότι παραιτήθηκα.
Ήθελα να το ξέρετε.
Χαίρομαι…
που ηρέμησε η συνείδησή σας.
Οι ανώτεροί μου έκαναν κάτι σωστό.
Οι υποκλοπές και τα αποτυπώματα ίσως δεν είναι
η καλύτερη προσέγγιση για τους Ευνοούμενους του Μίδα.
Μάθατε ότι θα θάψουν την υπόθεση;
Έχετε σκεφτεί ποτέ
ότι οι Ευνοούμενοι του Μίδα μπορεί να είναι εκατοντάδες;
Ή χιλιάδες;
Μυστική αδελφότητα.
Τι;
Ξέρω ότι ακούγεται τρελό, αλλά σκεφτείτε το λίγο.
Φανταστείτε τους Ευνοούμενους του Μίδα ως έναν ιό.
Ένας ιός στην κοινωνία
που μπορεί να μολύνει οποιονδήποτε και πιθανότατα
έχει ήδη εξαπλωθεί σε πολλά όργανα της κοινωνίας,
όπως το όργανο με το οποίο συναντηθήκατε το πρωί.
Εμείς οι δυο ζούμε σε πολύ ξεχωριστούς κόσμους.
Εντελώς διαφορετικούς.
Όμως, νομίζω πως καταλαβαινόμαστε.
Καταλαβαίνουμε τους άλλους.
Δεν μιλάμε καν στον ενικό, κύριε Κόντε.
Η συνείδησή μου δεν είναι καθόλου ήρεμη, κύριε Χενοβές. Πιστέψτε με.
Δεν είναι αυτό το θέμα τώρα. Το θέμα είναι ότι είστε μόνος σας.
Στο εξής, μόνο εσείς μπορείτε να σταματήσετε αυτά τα εγκλήματα.
Μου προτείνετε να πληρώσω;
Έχω να εξομολογηθώ κάτι.
Την πιο απαίσια νύχτα της έρευνας, και υπήρχαν πολλές τέτοιες…
μου πέρασε από το μυαλό να σας σκοτώσω.
Εσάς.
Ένας ακόμη θάνατος.
Μόνο ένας ακόμη θάνατος
για να αποτρέψουμε πολλούς άλλους.
Ως αστυνομικός, είχα καθήκον να αποτρέψω τους θανάτους,
αλλά τα θύματα εμφανίζονταν το ένα μετά το άλλο.
Θα ήταν μια διέξοδος.
Θα ήταν παράνομο, αθέμιτο, ανήθικο…
αλλά και μια διέξοδος.
Ακόμη ένας θάνατος…
για να αποτραπούν πολλοί άλλοι.
Αλλά δεν είχα την ψυχραιμία που χρειαζόταν.
Καλά κάνατε και παραιτηθήκατε.
Χάσατε την πίστη σας.
Ξέρω πολύ καλά ότι επιλέγω τον εύκολο δρόμο.
"Δεν είναι δική μου ευθύνη. Τι να κάνω;"
Οι περισσότεροι αυτό κάνουμε.
Γι' αυτό πιστεύω
ότι ο ιός στο τέλος θα μολύνει όλο τον οργανισμό.
Συγγνώμη… Βίκτορ.
Συγγνώμη που σε αφήνω μόνο σου.
ΤΟ ΤΗΛΕΦΩΝΟ ΜΟΥ ΕΞΩΤΕΡΙΚΟΣ ΣΚΛΗΡΟΣ ΔΙΣΚΟΣ
ΑΡΧΕΙΑ ΗΧΟΥ
ΑΝΤΙΓΡΑΦΗ
ΑΝΑΠΑΡΑΓΩΓΗ ΠΟΛΥΜΕΣΩΝ
Πέρασε, Αλφρέδο.
-Τι είναι αυτό; -Η παραίτησή μου.
Με παρατάς τώρα; Γαμώτο!
Πολύ με νευριάζει η ακεραιότητά σου.
Δεν το ανέχομαι! Δεν τη δέχομαι!
Άσ' το, Αλφρέδο.
Με βολεύει να σε έχω υπό έλεγχο, τουλάχιστον τώρα.
Δεν σου μένει πολύ για τη συνταξιοδότηση. Θα σε αφήσω να φύγεις σε δύο χρόνια.
-Τι κάθαρμα! -Όχι, ευχαριστώ.
Αν μιλήσεις, τη βάψαμε. Όλοι μας.
Αν φύγεις, δεν θα μπορώ να ανταποκριθώ σε όσα συμβούν.
-Τι είναι, Αλφρέδο; -Πού έχεις τους φακέλους;
Στο πάνω δεξιά συρτάρι.
Κοιμήσου. Σχεδόν τελείωσα.
-Αλφρέδο; -Ναι.
Πάμε πίσω στο χωριό μας, μόνιμα.
ΦΕΡΝΑΝΤΟ ΧΙΝΕΡ ΜΟΝΑΔΑ ΕΙΔΙΚΩΝ ΕΓΚΛΗΜΑΤΩΝ ΒΙΑΣ
ΠΡΟΣΦΑΤΕΣ ΑΓΓΕΛΙΕΣ
ΓΡΑΨΤΕ ΤΗΝ ΑΓΓΕΛΙΑ ΣΑΣ
ΕΠΙΒΕΒΑΙΩΣΗ ΠΛΗΡΩΜΗΣ ΝΕΑΣ ΔΟΣΗΣ Β.Χ.Ν.
ΔΗΜΟΣΙΕΥΣΗ ΑΓΓΕΛΙΑΣ
Βίκτορ, επιτέλους πήρες τηλέφωνο.
Γεια σου, Λάουρα.
Συγγνώμη που χάθηκα. Πέρασα δύσκολες μέρες.
Πήρα μια απόφαση.
Ήθελα να σε ενημερώσω προτού μαθευτεί, επειδή σας επηρεάζει.
Τι απόφαση;
Θα πουλήσω.
Τέλεια. Και;
Και θα δώσω τα κέρδη σε φιλανθρωπίες.
Ορίστε;
Θα κρατήσω μόνο ένα μικρό ποσό για να ξαναρχίσω.
Δεν καταλαβαίνω. Κάτσε…
Δεν κατάλαβα ποτέ πώς σκέφτεσαι.
Τι θέλεις να μου πεις;
Λάουρα, πρέπει να διαπραγματευτούμε τους όρους του διαζυγίου μας.
Όχι…
Τέλος οι διαπραγματεύσεις, Βίκτορ. Δεν το ξανακάνω.
Τι έχεις πάθει;
Μιλάμε για τη ζωή μου, τα λεφτά μου.
Όχι, δεν είναι έτσι.
Τα λεφτά ανήκουν στον Μάρκος. Δεν θα εγκαταλείψει την εκπαίδευσή του
και τον τρόπο ζωής του. Μ' ακούς; Βάλ' το καλά στο μυαλό σου!
Καλημέρα, Βίκτορ.
Χαίρομαι που ήρθες. Έχεις γεμάτο πρόγραμμα.
Ο Τύπος με έχει ξεχάσει εδώ και πολύ καιρό.
Η επιμονή σας με ξάφνιασε.
Εσείς θα φταίτε αν ξαναγίνω ματαιόδοξος.
Είστε αξιαγάπητος.
Εκεί πίσω.
Δεν έχω αλκοόλ να σας προσφέρω,
-αλλά μπορώ να σας φέρω… -Όχι, ευχαριστώ.
Μπορώ να σας ηχογραφήσω;
Βεβαίως. Κανένα πρόβλημα.
Δεν νομίζω ότι έχω κάτι σημαντικό να πω, αλλά…
Το 2016 δωρίσατε 68 εκατομμύρια ευρώ.
-Όλη σας την περιουσία. -Ναι.
Πούλησα όλες τις μετοχές μου στην εταιρεία.
Τα επόμενα δύο χρόνια πούλησα την υπόλοιπη περιουσία μου.
Όπως έλεγα, έχω φρέσκους χυμούς…
Το συνολικό ποσό ήταν 68 εκατομμύρια ευρώ.
Σωστά;
Όχι, ευχαριστώ. Είμαι εντάξει.
Όχι, λάθος.
Το τελικό ποσό ήταν πάνω από 80 εκατομμύρια.
Γιατί;
Γιατί να ξεφορτωθείτε την περιουσία και την εταιρεία σας;
Με εκπλήσσει που συνεχίζουν να με ρωτούν το ίδιο.
Κανείς δεν αμφισβητεί την ατέλειωτη συσσώρευση πλούτου. Το καταλαβαίνουν.
Ωστόσο, είναι πολύ δύσκολο να δεχτούν…
Την ολοκληρωτική απάρνηση.
Ποια απάρνηση;
Έχω πίνακες αξίας άνω του ενός εκατομμυρίου.
Το σπίτι αυτό αξίζει τρία εκατομμύρια.
Δεν είμαι ούτε μοναχός ούτε μαρξιστής.
Απλώς κουράστηκα.
Κουραστήκατε;
Από τα λεφτά;
Από την εξουσία;
Εξουσία; Δεν νομίζω πως ήμουν τόσο ισχυρός. Δεν είχα εξουσία.
Κι αν είχα, δεν ήταν αρκετή.
-Τώρα δεν έχετε καθόλου εξουσία. -Όχι.
Τι κερδίσατε;
Αν έλεγα γαλήνη,
ελεύθερο χρόνο,
έλλειψη άγχους,
δεν θα σας κάλυπτα, σωστά;
Όχι εντελώς.
Όχι.
Δεν ήθελα να έχω ευθύνη για τίποτα.
Για τίποτα άλλο.
Αυτό είναι όλο.
Κύριε Πινθόν,
έχετε ακουστά τους Ευνοούμενους του Μίδα;
Τον Μίδα;
Ναι, ξέρω ποιος ήταν ο βασιλιάς Μίδας.
Η μυθολογία με γοήτευε ως παιδί.
Αυτό ψάχνετε; Έναν συνταξιούχο Μίδα;
Κάποιος, μια ισχυρή ομάδα,
σας πίεσε να δώσετε όλα σας τα λεφτά;
Έκανα αυτό που θεώρησα σωστό τότε, αυτό είναι όλο.
Πάντα υπάρχει πίεση.
Όταν έχεις περιουσία, βλέπεις καθαρά.
Όλοι τη θέλουν. Και υπάρχει το δίλημμα.
Είτε απαρνιέσαι την περιουσία σου
είτε γίνεσαι πιο μπάσταρδος από αυτούς που θέλουν τα λεφτά σου.
Και υπάρχουν πολλοί.
Το μετανιώνετε;
Όχι.
Δεν είναι μέρος της συμφωνίας.
Δεν πρέπει να κοιτάς πίσω. Δεν κάνει καλό.
Δεν είστε μόνος.
Δεν είστε ο μόνος.
Είναι πολύ ευχάριστη η παρέα σας.
Δυστυχώς, δεν έχω κάτι νέο να σας πω.
Ευχαριστώ.
Θα υπάρξουν κι άλλοι.
Όπως πάντα.
Η απόφασή μου ήταν προσωπική.
Μερικές φορές, οι άνθρωποι είναι μόνοι. Εντελώς μόνοι.
Και…
Να προσέχετε, κυρία Μπάεθ.
ΜΟΝΙΚΑ ΜΠ.
ΘΑ ΒΑΛΩ ΕΝΑ ΤΕΛΟΣ ΣΕ ΟΛΟ ΑΥΤΟ.
Αξιότιμε κύριε Χενοβές,
Χαιρόμαστε που αλλάξατε γνώμη.
Πιστεύουμε ότι αφήσατε τα κόλπα
και θα τιμήσετε τον λόγο σας για τις εννέα δόσεις που εκκρεμούν.
Σας παρακαλούμε να καταλάβετε
ότι αυτήν τη φορά πρέπει να ζητήσουμε την πληρωμή σε μετρητά.
Πέντε εκατομμύρια σε κλειδωμένο χαρτοφύλακα,
με συνδυασμό που θα αντιστοιχεί στην ημερομηνία της πρώτης μας επιστολής.
Είκοσι ένα, μηδέν, εννιά.
Έχουμε συμπεριλάβει ακριβείς οδηγίες για την παράδοση
που θα κάνετε εσείς ο ίδιος,
μόνος σας, αύριο στις 10.00 π.μ.
Πιστεύουμε ότι θα το κάνετε.
Μέχρι νεωτέρας.
Με εκτίμηση,
Οι Ευνοούμενοι του Μίδα
Γαμώτο.
Σας λυπόμαστε, κύριε Χενοβές.
Θα νιώθετε σαν τον βασιλιά Μίδα,
του οποίου το όνομα φέρουμε.
Τον θυμάστε;
Ο βασιλιάς της μυθολογίας,
στον οποίο δόθηκε μία ευχή,
και ζήτησε ό,τι πιάνει να γίνεται χρυσός.
Απογοητευμένος, διαπίστωσε
ότι η ευχή του θα του στοίχιζε τη ζωή.
Όλα τα φαγητά που έπρεπε να φάει μετατρέπονταν σε χρυσά.
Κύριε Χενοβές,
ο βασιλιάς Μίδας προσπάθησε να επανορθώσει.
Φοβόταν.
Ικέτεψε για να του αφαιρεθεί το χάρισμά του.
Επομένως, κατάφερε να συνεχίσει να ζει.
Τώρα αναρωτηθείτε.
Δύνασθε να πεθάνετε για τα λεφτά σας;
Αν ναι, θα θέλαμε ειλικρινά να σας συγχαρούμε εκ των προτέρων.
Στο μεταξύ,
αύριο, στις 5 του μηνός,
άλλος ένας θα πέσει θύμα του δισταγμού σας.
Τι θα κάνετε, κύριε Χενοβές;
Ο χρόνος σας τελειώνει.
Αναμένουμε την απάντησή σας.
Σας παρακολουθούμε.
Με εκτίμηση,
Οι Ευνοούμενοι του Μίδα
Βοήθησέ με, σε παρακαλώ.
Για να δω. Πάρτε το χέρι σας.
Ευχαριστώ.
Γεια σου, Μάουρο. Θέλω μια χάρη.
Κι άλλη;
Θέλω να βρεις έναν τρόπο
ώστε αν πάθω κάτι, ο Μάρκος να μην κληρονομήσει τίποτα.
Χριστέ μου, Βίκτορ! Τι λες; Θα πάθεις κι εσύ τροχαίο;
Όχι, σε περίπτωση που μου συμβεί κάτι.
Το ένστικτό μου λέει να καλέσω την αστυνομία.
Θεωρώ ότι αυτό πρέπει να κάνω.
Καλύτερα όχι.
Ο Μάρκος είναι ο κληρονόμος σου.
Τουλάχιστον τα δύο τρίτα της περιουσίας σου πάνε σ' αυτόν βάσει νόμου.
Φρόντισε να μη συμβεί αυτό, Μάουρο.
Βρες έναν τρόπο.
Όταν έρθει η ώρα, θέλω…
να ζήσει άνετα, να έχει λεφτά, αλλά να μην τα κληρονομήσει όλα.
Χρησιμοποίησε ό,τι κρίνεις κατάλληλο.
Εντάξει. Θα το κάνω.
Να ετοιμαστώ για κάτι άλλο;
Δεν ξέρω.
Ενημέρωνέ με, σε παρακαλώ. Όσο μπορείς.
Μπορείς να βασιστείς πάνω μου.
Ευχαριστώ.
-Καλησπέρα, κύριε Χενοβές. -Γεια.
Γεια σου, Λάουρα.
Τι σου συνέβη;
Θα βγεις;
Στο δωμάτιό του είναι.
Του είπα ότι θα έρθεις.
Καλή διασκέδαση.
Βίκτορ…
χαίρομαι που άλλαξες γνώμη.
Γεια σου, μπαμπά.
Γεια σου, Μάρκος.
Κάνω τα μαθήματά μου.
Έπαιζες, ε;
Είναι ζεστό.
Όχι.
Δεν πειράζει.
Κι εγώ όλη μέρα μια οθόνη κοιτούσα.
Όλα αυτά τα οικονομικά
είναι σαν παιχνίδι.
Εθιστικά κι αυτά.
Η μαμά είπε ότι ίσως χάσεις την εταιρεία σου.
Ναι, αλλά δεν έχει σημασία.
Όπως με τα παιχνίδια σου.
Εσύ δεν σκοτώνεις ζόμπι.
Πάλι σε απογοήτευσα.
Δεν πειράζει.
Θα πάμε για ξιφασκία το επόμενο Σαββατοκύριακο αν θέλεις.
Μονομαχία.
Εντάξει.
Έλα να σ' αγκαλιάσω.
Μπαμπά…
Τι είναι;
Θα ήθελα να έμενες εδώ.
Κι εγώ, Μάρκος.
Θέλω να ζω εδώ μαζί σου.
ΧΑΙΡΟΜΑΙ. ΑΝ ΘΕΣ, ΜΠΟΡΟΥΜΕ ΝΑ ΜΙΛΗΣΟΥΜΕ. ΣΕ ΦΙΛΩ, ΚΑΛΗ ΤΥΧΗ.
ΘΑ ΥΠΑΡΞΕΙ ΘΥΜΑ ΑΥΡΙΟ;
ΝΑΙ.
Έχουν περάσει δύο μήνες από την έναρξη της Ισπανικής Εξέγερσης.
Η Σύνοδος Κορυφής ξεκινά σε πέντε μέρες
και όλα τα βλέμματα είναι στραμμένα στη χώρα μας.
Οι διαπραγματεύσεις έχουν καταρρεύσει ολοσχερώς.
Η κοινή γνώμη είναι πολύ διχασμένη εν προκειμένω.
Ο ισπανικός στρατός έθεσε υπό τον έλεγχό του τη Μαδρίτη
για πρώτη φορά μετά την αποκατάσταση της δημοκρατίας.
Αυτή είναι η κατάσταση στην Ισπανία,
σήμερα, 5 Νοεμβρίου.
Ας ξεκινήσουμε με τα σχόλιά σας όσον αφορά την κατάσταση αυτή.
Χάιμε;
Επιτέλους, η κυβέρνηση παίρνει τον έλεγχο της κατάστασης
αφότου έγινε σαφές
ότι οι ηγέτες της εξέγερσης δεν θέλουν να επιτευχθεί συμφωνία
ή να διαπραγματευθούν με κανένα τρόπο.
Θέλουν απλώς να παρατείνουν μια χαοτική,
επικίνδυνη και επιζήμια κατάσταση.
Η κατάσταση είναι τελείως αδικαιολόγητη,
όπως αδικαιολόγητη είναι
και η χρήση βίας, υπό οποιεσδήποτε συνθήκες,
για οποιονδήποτε λόγο.
Μόνικα;
Πιστεύω ότι κάνουμε ένα μεγάλο λάθος
θεωρώντας την Ισπανική Εξέγερση πρόβλημα, αντί για σύμπτωμα.
Οι διαμαρτυρίες είναι αντίδραση σε μια κατάφωρη αδικία,
για την οποία ευθυνόμαστε όλοι.
Έχουμε φτάσει στο σημείο
να πρέπει να διαλέξουμε πλευρά, ακόμα κι αν δεν θέλουμε.
Ως κοινωνία, ξεπερνάμε τα όρια πιο συχνά.
Ξεπερνάμε τα όρια κάθε μέρα.
Ή, ακόμα χειρότερα, εξωθούμε τα όρια ακόμα περισσότερο.
Όσοι δεν διαμαρτυρόμαστε παίρνουμε θέση κατά της αδικίας αυτής.
Κάποιοι άνθρωποι είναι πολυάσχολοι
ή δεν επηρεάζονται άμεσα. Δεν βλέπουν ή δεν σκέφτονται την αδικία.
Δυστυχώς, οι περισσότεροι δεν θέλουν να τη δουν.
Αποφασίζουν να μην κάνουν κάτι θεωρώντας ότι δεν είναι στο χέρι τους.
Έπειτα, υπάρχουμε κι εμείς που ξέρουμε ποια είναι τα όρια.
Ξέρουμε γιατί υπάρχουν.
Ξέρουμε ότι τα ξεπερνούν.
Ότι είναι λάθος.
Κι όμως, τους αφήνουμε να το κάνουν.
Ή σιωπούμε.
Από εφησυχασμό ή για επιβίωση.
Επειδή διακυβεύεται η δουλειά μας, η ασφάλειά μας
ή το μέλλον της οικογένειάς μας.
Υπάρχουν κι αυτοί που ξεπερνούν τα όρια εν γνώσει τους.
Ως δικαιολογία,
αναφέρουν το λεγόμενο "κοινό καλό".
Τις αρχές ή το σύστημα που πρέπει να προστατεύσουν.
Όλοι φοβόμαστε μη χάσουμε τα κεκτημένα.
Είναι κατανοητό.
Ας μην κάνουμε τα στραβά μάτια και κατηγορούμε το σύμπτωμα.
Πρέπει να πάρουμε θέση.
Πρέπει όλοι μας να εξετάσουμε τη συνείδησή μας.
Να αποφασίσουμε αν συμφωνούμε με τη διάλυση των διαδηλώσεων
και την υπέρβαση των ορίων.
Αν δεν συμφωνούμε,
πρέπει να το δείξουμε.
Κάπως.
Πρέπει να πούμε "Όχι.
Όχι εν ονόματί μας".
Αξιότιμε κύριε Χενοβές,
Επιτρέψτε μας να σας συγχαρούμε.
Το έβδομο θύμα σας έπεσε στο Ντεέσα ντε λα Βίγια.
Φαίνεται ότι επιτέλους καταλάβατε την ουσία της πρότασής μας
και απαντήσατε με αξιοθαύμαστη τόλμη.
Γι' αυτόν τον λόγο,
θα θέλαμε να σας ενημερώσουμε ότι η συμφωνία μας φτάνει στο τέλος της.
Θα έχετε σύντομα νέα μας.
Σας χαιρετούμε.
Με εκτίμηση,
Οι Ευνοούμενοι του Μίδα
Υποτιτλισμός: Δέσποινα Πασσαλή